CELEX: 52015HB0003
Language: hr
Date: 2015-02-03 00:00:00
Title: Preporuka Europske središnje banke od 3. veljače 2015. – Vijeću Europske Unije o vanjskim revizorima središnje banke Latvijas Banka (ESB/2015/3)

13.2.2015   
            
            
               HR
            
            
               Službeni list Europske unije
            
            
               C 51/4
            
         PREPORUKA EUROPSKE SREDIŠNJE BANKE
   od 3. veljače 2015.
   Vijeću Europske Unije o vanjskim revizorima središnje banke Latvijas Banka
   (ESB/2015/3)
   (2015/C 51/02)
   UPRAVNO VIJEĆE EUROPSKE SREDIŠNJE BANKE,
   uzimajući u obzir Statut Europskog sustava središnjih banaka i Europske središnje banke, a posebno njegov članak 27. stavak 1.,
   budući da:
   
               (1)
            
            
               Reviziju računa Europske središnje banke (ESB) i nacionalnih središnjih banaka država članica čija je valuta euro obavljaju neovisni vanjski revizori koje preporuči Upravno vijeće ESB-a i odobri Vijeće Europske unije.
            
         
               (2)
            
            
               Mandat sadašnjeg vanjskog revizora središnje banke Latvijas Banka, prestat će nakon revizije za financijsku godinu 2014. Stoga je potrebno imenovati vanjske revizore od financijske godine 2015.
            
         
               (3)
            
            
               Središnja banka Latvijas Banka izabrala je društvo KPMG Baltics SIA kao svojeg vanjskog revizora za financijske godine od 2015. do 2019.,
            
         DONIJELO JE OVU PREPORUKU:
   Preporučuje se da se društvo KPMG Baltics SIA imenuje za vanjskog revizora središnje banke Latvijas Banka za financijske godine 2015. do 2019.
   
      Sastavljeno u Frankfurtu na Majni 3. veljače 2015.
      
         
            Predsjednik ESB-a
         
         Mario DRAGHI